AKK:n alue seitsemän Kartingin Aluemestaruuskilpailu

31.8-1.9.2019 Kokemäki

**KILPAILUKUTSU**

Kokemäen FK-Kerho ry kutsuu AKK:n alue seitsemän karting kilpailijoita, joilla on AKK:n myöntämä ja voimassa oleva kilpailijalisenssi osallistumaan Aluemestaruus 2019 kilpailuun.

Kilpailussa noudatetaan AKK:n kauden 2019 karting sääntöjä sekä tämän kilpailukutsun sääntöjä.

AKK:n lupa numero 24/FK/19

**Kilpailuluokat**

1. Cadet

2. Micro

3. Raket d

4. Raket c/d

5. Mini 60 d

6. Mini 60 c/d

7. TAG

8. Raket 120

9. Rotax Max junior

10. Rotax Max

11. X30 junior

12. X30

13. OK junior

14. OK

Järjestäjä pidättää itsellään oikeuden peruuttaa tai yhdistää luokkia vähäisen osallistujamäärän vuoksi.

**OSANOTTO-OIKEUS**

Kilpailu on avoin kaikille karting-kilpailijoille, joilla on AKK:n myöntämä ja voimassaoleva kilpailijalisenssi, edustavat alue seitsemän jäsenseuraa ja jotka kilpailun johto on hyväksynyt osallistujiksi.

**ILMOITTAUTUMINEN KILPAILUUN**

Ilmoittautuminen kilpailuun suoritetaan AKK-Motorsport Ry:n KITI-kisapalvelun kautta. Ilmoittautuminen päättyy tiistaina 27.8.2019 klo 23:59.

Käytettävän transponderin numero on ilmoitettava ilmoittautumisen yhteydessä Kitiin. Mikäli kilpailija ei ilmoita transponderia Kitiin varaa kilpailun järjestäjä kilpailijalle transponderin joka lunastetaan ja maksaa kilpailupäivän ilmoittautumisen yhteydessä. Transponderin vuokra on 20 €. Mikäli kilpailija ei palauta transponderia kilpailun jälkeen kilpailupäivänä perii kilpailun järjestäjä kilpailijalta 350 € maksun.

Jälki-ilmoittautuminen hyväksytään kilpailujohdon suostumuksella, osallistumismaksu tällöin 90 €.

Mahdolliset peruutukset ilmoitetaan sähköpostilla osoitteeseen sihteeri.kokefkk@gmail.com

**OSALLISTUMISMAKSU**

Kaikki luokat **80 €**

Osallistumismaksu tulee maksaa viimeistään keskiviikkona 28.8.2019 klo 23:00 mennessä Kokemäen FK-kerhon tilille IBAN: FI63 5037 0520 0689 88 ( BIC OKOYFIHH ). Maksuun merkittävä kuljettajan nimi, luokka sekä kilpailijanumero.

Kilpailumaksun voi myös suorittaa paikanpäällä ilmottautumisen yhteydessä käteisellä, tai kortilla.

Ekomaksu **20 €** /kuljettaja.

Kilpailupäivän aamuna toimistoon ilmoittautuminen:

- kuitti ilmoittautumismaksun suorittamisesta

- karting auton voimassaoleva vakuutustodistus tai muu vastaava jolla voidaan

luotettavasti todentaa vakuutuksen voimassaolo

- huoltaja mukana ilmoittautumisessa mikäli kuljettaja alaikäinen

**KATSASTUS**

AKK:n karting sääntöjen 2019 mukaisesti

**KILPAILUN SUORITUS**

SK 5.16.5 suoritustapa C.

**ALUSTAVA AIKATAULU**

Ohjaajakokous alkaa klo 09:00 ja kilpailu loppuu noin klo 18:00. Tarkempi aikataulu ilmoitetaan ilmoittautumisajan päätyttyä

**TUOMARISTO**

Tuomariston puheenjohtaja Petri Lepistö

Tuomarit Rauno Laine, N.N

Tuomariston sihteeri Juha-Matti Herranen

**PÄÄTOIMIHENKILÖT**

Kilpailun johtaja Jari Ropponen

Kilpailun sihteeri Juha-Matti Herranen

Katsastuspäällikkö Kalle Peltonen

Ratatuomarien päällikkö Petteri Pokkinen

Tuloslaskentapäällikkö Eero Heinilä

Turvallisuuspäällikkö Paavo Pernu

**KILPAILUTOIMISTO**

Postiosoite Kokemäen FK kerho Ry

Järilänvuorentie 239 32810 Peipohja

Sähköpostiosoite on kokefkk@gmail.com

31.8.2019 alkaen klo 18:00 kilpailutoimisto sijaitsee kahviorakennuksessa. Kilpailun aikana kilpailutoimisto sijaitsee tuomaritornilla.

Kilpailutoimisto kilpailupaikalla:

Yhteyshenkilö Juha-Matti Herranen 044-2730991, tai sihteeri.kokefkk@gmail.com

**RATA**

Kilpailu järjestetään Kokemäen FK-kerhon kartingradalla Järilänvuorella. Radan pituus on 1061 m. ja leveys 8-9 m.. Suurin sallittu automäärä on 34 auto/erä. Radalla on yksi magneettiraita.

Radan osoite on Järilänvuorentie 239, 32800 Kokemäki

**VARIKKO**

Jokaiselle kilpailijalle on varattu varikolta 4m. x 6m. suuruinen alue. Varikolle saa tuoda vain kilpailu ja huoltokaluston. **MUUT AJONEUVOT KUTEN ASUNTOVAUNUT JA ASUNTOAUTOT PYSÄKÖIDÄÄN NIILLE VARATULLE ALUEELLE, SEURAA OPASTEITA ALUEELLE TULTAESSA**

Nestekaasulaitteiden, polkupyörien, rullauistimien, potkulautojen tms. tuonti ja käyttö varikkoalueella on kielletty. Avotulen tekeminen kielletty. Bensiinillä pesu kielletty. Tupakointi ja hitsaus on sallittu ainoastaan niille merkityillä paikoilla. Kilpailijoiden on käytettävä varikkopaikkansa pohjana poltto- ja voiteluaineita läpäisemätöntä peitettä tai katetta. Sähkön käyttö varikolla lämmittämiseen tai jäähdyttämiseen kielletty.

Varikolla on noudatettava hiljaisuutta kello 22:00 – 06:00.

**MAJOITTUMINEN**

Majoitusalueella on noudatettava hiljaisuutta kello 22:00 – 06:00. Yöpymismaksu 15 €. Yöpymismaksu sisältää saunan, jätehuollon, veden sekä sähkön. Sähkön käyttö majoitusalueella lämmittämiseen tai jäähdyttämiseen kielletty.

Kilpailijoilla on mahdollisuus varata Porin Ilmailukerhon Piikajärven lentokeskuksessa sijaitsevasta majoitusrakennuksesta KOKEFKK:n yhteystyösopimuksen puitteissa majoittumiseen 2 hengen huoneen. Lisätietoa porinilmailukerho.fi, tai Ari Pullinen 040-8609795.

**RUOKAILU**

Varikon viereisessä kahvilassa myydään lämmintä ruokaa, kahvia ja muita virvokkeita.

**HARJOITTELU**

Ratamaksut harjoittelupäiville 20 €. Rata avoinna lauantaina 09:00 – 21:00.

**PALKINNOT**

Cadet luokasta palkitaan kaikki osallistujat. Muissa luokissa kolmannes osallistujamäärästä. Palkintoina pokaalit.